Diari Oficial de la Generalitat Valenciana


Sumari del DOGV 887, del 23-08-1988 (1988/811871)

DECRET 8/1988, de 2 d'agost, del President de la Generalitat Valenciana, pel qual es regula la concessió de subvencions per a produccions àudio-visuals per a televisió.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/08/02/8/dof/vci/html**

### Dades del document

Número de DOGV
:   887

Data del DOGV
:   23-08-1988

Secció del DOGV
:   DISPOSICIONS GENERALS

Número del document
:   1988/811871


Data del document
:   02-08-1988

Organisme emissor
:   Presidència de la Generalitat

Tipus de document
:   Decret

Correcció d'errades

Decret 8/1988, de 2 de agost, del President de la Generalitat Valenciana, pel qual es regula la concessió de subvencions per a produccions àudio-visuals per a televisió.  
Amb objecte de contribuir al foment de la producció televisiva i a la formació de professionals en aquesta activitat en l'àmbit territorial de la Comunitat Valenciana, d'acord amb els articles 2 i 37 de l'Estatut d'autonomia de la Comunitat Valenciana i 28 de la Llei 1/1988, de Pressuposts de la Generalitat Valenciana, i fent ús de la facultat que em confereix l'article tercer del Decret 162/1987, de 7 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Presidència, en relació amb els articles 35 i 41 de la Llei de la Generalitat 5/1983, de 30 de setembre, de Govern Valencià.  
DECRETE:  
Article primer  
Es convoca la concessió de subvencions per a la realització de produccions àudio- visuals per a la televisió i s'aproven les bases per les quals aquesta convocatòria per a l'exercici de 1988 que regiran, les quals s'inclouen com a annex d'aquest Decret.  
Article segon  
L'import d'aquestes subvencions serà sufragat amb càrrec a l'aplicació 15.64.43.593 del programa 462.20, del Pressupost de la Generalitat Valenciana per a 1988, per una quantia màxima de trenta milions de pessetes (90.397.149 PTA)  
Article tercer  
Aquestes subvencions són compatibles amb qualsevol altra que pogués tenir la mateixa producció en versió cinematogràfica.  
DISPOSICIO FINAL  
Aquest Decret vigirà el dia que siga publicat en el Diari Oficial de la Generalitat Valenciana.  
València, a 2 d'agost de 1988.  
El President de la Generalitat,   
JOAN LERMA I BLASCO  
ANNEX  
Bases per a la concessió de subvencions per a produccions àudio- visuals per a televisió durant l'any 1988  
1. Modalitat i característiques de les subvencions Les subvencions poden ésser dels tipus següents: Tipus A. Podran optar els documentals, muntatges en vídeo o suport fílmic, videoclips, etc., amb durada almenys de 10 minuts, amb pressupost de producció inferior o igual a cinc milions de pessetes (5.000.000 PTA).  
Tipus B Podran optar totes les produccions àudio- visuals amb durada mínima de 30 minuts amb un pressupost superior a cinc milions de pessetes (5.000.000 PTA)  
Tipus C. Podran optar a les ajudes del tipus C tots els interessats en la preparació de projectes de sèries per a televisió.  
Per les ajudes del tipus A hom podrà adjudicar fins a 5 mòduls d'un màxim de 2 milions de pessetes.  
Per a les ajudes del tipus B hom podrà adjudicar fins a 5 mòduls d'un màxim de 5 milions de pessetes.  
Per a les ajudes del tipus C hom podrà adjudicar fins un màxim de 10 milions de pessetes.  
Aquestes subvencions són compatibles amb qualsevol altra que pogués haver estat atorgada per al projecte en versió cinematogràfica tal com estableix l'article 31 del Decret de convocatòria.  
2. Característiques dels projectes  
Hauran d'ésser produccions àudio- visuals o projectes de seriés per a televisió de temàtica argumental, de ficció, musical, etc., i podran utilitzar les dues llengües oficials de la Comunitat Valenciana, i constituirà una condició de mèrit per a accedir-hi que opten per fer-los en valencià.  
Les subvencions aniran dirigides a projectes que tinguen previst fer el rodatge en els formats següents. 16 mm, 35 mm, 1/2 polzada broadcast, 3/4 banda alta o 1 polzada C  
3. Beneficiaris  
Podran optar a aquesta modalitat d'ajudes aquells empresaris de la producció àudio- visual domiciliats en l'àmbit territorial de la Comunitat Valenciana que acrediten documentalment una experiència professional en el terreny de la producció i la realització.  
4. Sol·licituds  
A) El termini de presentació de sol·licituds és de 40 dies hàbils a partir de l'endemà de la publicació del Decret de convocatòria en el Diari Oficial de la Generalitat Valenciana.  
B) Les sol·licituds s'han de presentar segons el model que es proporcionarà als interessats en la Direcció General de Mitjans de Comunicació Social i s'acompanyarà dels documents següents:  
1. Fotocòpia del DNI del sol·licitant i de la llicència fiscal de l'empresa a la qual represente.  
2. Currículum vitae del director de la producció.  
3. Referències professionals de l'empresa o institució sol·licitant.  
4. Memòria del projecte que contindrà els documents següents:  
Per a les ajudes dels tipus A i B:  
- Sinopsi de l'argument i/o guió.  
- Autorització del propietari dels drets en el cas que el projecte es base en una obra literària que en requeresca l'obtenció.  
- Memòria explicativa del pla general de producció i de finançament així com de les subvencions o d'altres ajudes en tramitació o atorgades per altres institucions de l'Estat o de la Comunitat Autònoma.  
- Qualsevol altra dada o document que, a judici de l'interessat, puga il·lustrar sobre el projecte.  
- Pressupost circumstanciat.  
- Composició de l'equip tècnic i artístic.  
Per a les ajudes del tipus C:  
- Sinopsi argumental.  
- Memòria explicativa del pla general de preparació del projecte de preproducció (incloent- hi localitzacions, projecte de pla de rodatge, etc.).  
- Pressupost detallat i qualsevol altra dada o document que, a judici de l'interessat, puga il·lustrar sobre el projecte.  
C) Tota la documentació requerida, junt amb la sol·licituds presentarà en el Registre General de la Presidència de la Generalitat Valenciana, o bé es trametrà per qualsevol dels mitjans previstos en l'article 66 de la Llei de Procediment Administratiu.  
D) Si la sol·licitud no inclou totes les dades exigides o falta documentació acreditativa, hom requerirà l'interessat perquè, en un termini de deu dies, esmene els defectes, amb advertiment que, si no ho fes, hom arxivarà sense més tràmit, segons que estableix la Llei de Procediment Administratiu en l'article 71.  
5. Resolució de les sol·licituds  
A) Per a la valoració de les sol·licituds es constituirà una comissió qualificadora presidida i nomenada per l'Il·lm. Sr. Director General de Mitjans de Comunicació Social i de la qual serà secretari el Secretari General Administratiu de la Presidència, o persona en qui delegue.  
B) La comissió qualificadora té facultats per a realitzar a través dels membres totes aquelles comprovacions que considere necessàries per a la millor avaluació dels projectes presentats.  
Una vegada feta la valoració dels projectes de cada un dels aspirants, el Director General de Mitjans de Comunicació Social resoldrà l'adjudicació de les subvencions convocades durant els trenta dies naturals següents a la data del tancament del termini de presentació de les sol·licituds. Així mateix, nomenarà un supervisor lingüístic que vetlarà per la correcta utilització del valencià en les produccions, el qual col·laborarà amb els beneficiaris de comú acord.  
C) El pagament de la subvenció començarà a tramitar-se immediatament després de l'adjudicació, amb el compliment previ del que estableix l'apartat d) de l'epígraf 7.  
6. Obligacions dels beneficiaris  
Els beneficiaris de les subvencions estan obligats a:  
a) Fer la producció segons el projecte i pla de rodatge presentat. Per a les ajudes del tipus C, hom realitzarà la preparació del projecte segons el pla presentat.  
b) Comunicar a la Direcció General de Mitjans de Comunicació Social qualsevol eventualitat o modificació que puga afectar el desplegament de la producció.  
c) Esmentar en els títols de crèdit la col·laboració de la Generalitat Valenciana.  
d) Autoritzar la Generalitat Valenciana per a l'emissió, en l'àmbit territorial de la Comunitat Valenciana, d'una passada divulgativa de la producció a través del seu servei públic de televisió, sense talls publicitaris i en el termini de dos anys comptats a partir de l'estrena o la primera comercialització en televisió.  
e) Per a les ajudes del tipus C, s'exigirà la presentació completa de la preproducció.  
f) L'incompliment de qualsevol dels requisits estipulats en aquesta convocatòria, així com la infracció d'algun dels extrems, serà causa de revocació de la concessió de la subvenció o obligarà al reembossament de les quantitats percebudes.


Còpia Permalink ELI